**Ministru kabineta noteikumu projekta „Grozījums Ministru kabineta 2014. gada 25.marta noteikumos Nr.166 “Noteikumi par Lauku atbalsta dienesta informācijas sistēmu sezonas laukstrādnieku ienākuma nodokļa piemērošanas nodrošināšanai””** **sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par iedzīvotāju ienākuma nodokli” 11.12 panta devītā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2014.gada 25.marta noteikumi Nr.166 “Noteikumi par Lauku atbalsta dienesta informācijas sistēmu sezonas laukstrādnieku ienākuma nodokļa piemērošanas nodrošināšanai” (turpmāk – noteikumi Nr.166) nosaka, ka Lauku atbalsta dienests nodrošina piekļuvi informācijas sistēmai, ja sezonas laukstrādnieku ienākuma nodokļa izmaksātājs vienotā platības maksājuma pieteikumā ir norādījis vismaz vienu no noteikumu pielikumā minētajiem kultūraugu kodiem.  Kārtību, kādā lauksaimnieki var pieteikties vienotajam platību maksājumam, un iesniegumā norādāmos kultūraugu kodus nosaka Ministru kabineta 2015.gada 10.marta noteikumi Nr.126 “Tiešo maksājumu piešķiršanas kārtība lauksaimniekiem” (turpmāk – noteikumi Nr. 126).  Valsts sekretāru 2017.gada 2.februāra sanāksmē tika izsludināts noteikumu projekts “Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” (VSS-105, prot. Nr.5, 29.§), kas paredz izmaiņas kultūraugu sarakstā. Tā kā noteikumu Nr.166 pielikumā ir iekļauti kultūraugu kodi no noteikumiem Nr.126, ir nepieciešams precizēt kultūraugu kodus atbilstoši jaunajam regulējumam, kas ietverts noteikumu projektā “Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” (VSS-105, prot. Nr.5, 29.§).  Tādējādi noteikumu projekts paredz noteikumu Nr.166 pielikumā doto kultūraugu kodu sarakstu papildināt ar jauniem kodiem, kā arī koriģēt esošos kodus atbilstoši kārtībai, kādā lauksaimnieki varēs pieteikties vienotajam platību maksājumam saskaņā ar noteikumu projektu “Grozījumi Ministru kabineta 2015. gada 10. marta noteikumos Nr. 126 „Tiešo maksājumu piešķiršanas kārtība lauksaimniekiem”” (VSS-105, prot. Nr.5, 29.§). |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz īslaicīgajos sezonālajos darbos nodarbinātām personām – sezonas laukstrādnieku ienākuma nodokļa maksātājiem – un juridiskām un fiziskām personām, kas nodarbina personas īslaicīgajos sezonālajos darbos, – sezonas laukstrādnieku ienākuma izmaksātājiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **VI. Sabiedrības līdzdalība un šīs līdzdalības rezultāti** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts nosūtīts saskaņošanai biedrībām „Lauksaimnieku organizāciju sadarbības padome”, "Zemnieku saeima", "Latvijas Lauksaimniecības kooperatīvu asociācija", "Lauksaimniecības statūtsabiedrību asociācija", "Latvijas Bioloģiskās lauksaimniecības asociācija", "Latvijas Jauno zemnieku klubs", "Latvijas Zemnieku federācija" un "Lauksaimnieku apvienība". |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

Anotācijas III, IV, V un VII sadaļa – projekts šīs jomas neskar.

Zemkopības ministrs J. Dūklavs

Zemkopības ministrijas valsts sekretārs Dace Lucaua

Karlapa 67027121

agrita.karlapa@zm.gov.lv